Унагъуэ 65312-м яIэрохьэ - АДЫГЭ ПСАЛЪЭ - ФИФI ФЫМЫГЪЭПУД, ФИ IЕЙ ФЫМЫГЪЭПЩКIУ\n« Урысейм и Президент Путин Владимир и УказкIэ МэшбащIэ Исхьэкъ къыфIащащ «Урысей Федерацэм ЛэжьыгъэмкIэ и ЛIыхъужь» цIэ лъапIэр. Адыгейм, Къэбэрдей-Балъкъэрым, Къэрэшей-Шэрджэсым я цIыхубэ тхакIуэм ехъуэхъуащ КIуэкIуэ Казбек\nЗым нэхърэ адрейр нэхъ дахэжу »\nУнагъуэ 65312-м яIэрохьэ\nАнэм сабий етIуанэм щхьэкIэ ират яхъшэм теухуа программэр къызэращтэрэ Къэбэрдей-Балъкъэрым и унагъуэ 65312-м яIэрыхьащ а сертификатыр. абыхэм ящыщу процент 66,2-м ахъшэр нэсу къагъэсэбэпащ.\nМы ахъшэм и фIыгъэкIэ унагъуэ 48445-м я псэупIэхэр ирагъэфIэкIуащ. Абыхэм ящыщу 26226-м псэупIэ кредитым щыщ Iыхьэ халъхьэжащ е псори зытрагъэкIыжащ. Апхуэдэуи унагъуэ 22219-м я псэупIэхэр ирагъэфIэкIуащ кредит къамыщтэу.\nКъыхэдгъэщынщи, ПФР-м лъэIу 801-рэ къыIэрыхьащ а ахъшэр сабийхэр егъэджэным трагъэкIуэдэну, 6-м — ахъшэр халъхьащ анэм и ныбжьыр нэсмэ къратыну пенсэм. А ахъшэм щыщ мазэ къэс яIэрыхьэну зэрагъэпэщащ унагъуэ 206-м.\n2019 гъэм анэ мылъкур сом 453 026-рэ мэхъу.\nФигу къэдгъэкIыжынщи, Пенсэ фондым сертификатыр анэм етыным е ар емытыным теухуа унафэ махуэ 15-м къриубыдэу къещтэ икIи махуи 5 нэхъ мыгувэу хъыбар ирегъащIэ.